Shin Hyun Been & Goo Kyo Hwan Diumpan Kuasa Misteri Dalam Poster Drama Seram Akan Datang, “Monstrous”
Drama seram akan datang, Monstrous (tajuk literal) telah mendedahkan poster terbaru mereka. Monstrous mengisahkan tentang orang yang terperangkap oleh kutukan daripada “benda itu” yang tidak sepatutnya muncul ke dunia ini, dan menceritakan kisah ahli arkeologi yang mengejar kes besar yang tidak pernah didengari orang.  Ketika sebuah perkampungan dilanda bencana selepas penemuan patung Buddha yang dirasuk secara misteri, kekeliruan orang ramai yang menghadapi keganasa aneh akan menimbulkan ketegangan yang hebat kepada penonton.  Drama terbaru ini ditulis oleh pengarah Yeon Sang Ho (Train to Busan, Peninsula, The Cursed), Ryu Yong Jae (Pied Piper, My Holo Love) dan diarahkan oleh pengarah pemenang anugerah 16th Busan Film Critics Award, Jang Gun Jae (A Midsummer’s Fantasia).  Train to Busan, Peninsula, The Cursed Goo Kyo Hwan dan Shin Hyun Been membintangi drama ini dengan memainkan watak Jung Ki Hoon dan Lee Soo Jin.  Jung Ki Hoon merupakan seorang ahli arkeologi yang menyelidik fenomena ghaib. Ketia mengendalikan saluran YouTube ghaib bertajuk “Kisah Hantu Bulanan”, dia menghadapi fenomena pelik dan sukar dipercayai semasa menyiasat patung Buddha yang ditemui di Daerah Jinyang.  Lee Soo Jin adalah seorang penganalisis corak genius yang akhirnya terpaksa menghadapi bencana yang dasyat. Selepas kehilangan satu-satunya anak perempuan tunggalnya, Lee Soo Jin meletakkan segalanya untuk kembali ke Daerah Jinyang di mana dia mula mengalami peristiwa yang sukar untuk dijelaskan.  Dua poster yang baru dikeluarkan (via Soompi) menunjukkan sebelah mata Jung Ki Hoon dan Lee So Jin dilitupi cebisan kain. Bentuk patung Buddha kelihatan dalam mata gelap mereka, dan mereka seolah-olah tertarik dengan kuasa misteri yang sukar untuk dilawan. Cebisan kain itu juga mengandungi huruf pudar misteri yang ditulis dalam bahasa yang tidak diketahui. Di sisi poster bertulis, “Mereka yang melihat mata akan terperangkap di dalam neraka,” meninggalkan kesan yang menakutkan.  Monstrous akan ditayangkan di TVING pada April ini.